system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pAngelo Sodano?
assistant
Angelo Sodano () a fost secretarul de stat al Sfântului Scaun între 1991 și 2006. Din anul 2005 până în 2019 a fost decanul Colegiului Cardinalilor.

Origini 
Angelo Sodano s-a născut la 23 noiembrie 1927, în localitatea Isola d'Asti, situată în împrejurimile orașului Asti, în Piemont, în Italia. A fost al doilea din cei șase copii ai soților Giovanni și Delfina Sodano.

Studiile 
La terminarea studiilor de filosofie și de teologie a fost hirotonit preot la Asti de către Umberto Rossi, episcop de Asti. În 1959 a început studiile postuniversitare la Universitatea din Lateran, în specialitatea de drept canonic, precum și la Universitatea Gregoriana, în specialitatea dogmatică. După doctoratul în teologie și în drept canonic a intrat în serviciul diplomatic al Sfântului Scaun. În calitate de secretar de nunțiatură a lucrat în Ecuador, Uruguay și Chile. În anul 1968 a fost numit de papa Paul al VI-lea în Consiliul pentru Relațiile Internaționale al Curiei Romane.

Arhiepiscop și nunțiu apostolic 
La 30 noiembrie 1977 a fost numit arhiepiscop titular de Nuova Caesaris și nunțiu apostolic în Chile. Înainte de plecarea în Chile, a fost consacrat episcop de cardinalul Antonio Samorè în Biserica „San Secondo” din Asti. Ca nunțiu apostolic a jucat un rol important în timpul negocierilor diplomatice duse pentru încetarea conflictului legat de , care opunea Chile și Argentina. Din anul 1881 aceste două țări se confruntau într-un conflict frontalier, în Țara de Foc. După mai mult de o sută de ani de confruntări, acest tratat, negociat mulțumită medierii lui Angelo Sodano, a fost ratificat de cele două țări, la 2 mai 1985.

Secretar de Stat și cardinal 
Angelo Sodano a fost numit prima dată secretar de stat de papa Ioan Paul al II-lea, iar apoi confirmat în funcție de papa Benedict al XVI-lea. A devenit prosecretar la 1 decembrie 1990 și secretar de stat odată cu consistoriul din 28 iunie 1991, în care a fost numit cardinal. În aprilie 2005 i-a succedat lui Joseph Ratzinger, devenit papa Benedict, în calitate de decan al Colegiului Cardinalilor. A fost prima persoană care a îndeplinit ambele funcții, cea de decan și cea de secretar de stat, după anul 1828.

Însărcinări 
 Membru al Congregației pentru Doctrina Credinței 
 Membru al Congregației Bisericilor Orientale
 Membru al Congregației Episcopilor 
 Membru al Comisiei Papale pentru Statul Vatican
 Membru al Comisiei Papale de Supraveghere a Institutului Operelor Religioase (Banca Vaticanului)

Doctor honoris causa 
 2002 Papieski Wydział Teologiczny we Wrocławiu (Facultatea de Teologie din Wrocław, Polonia) 
 2003 Uniwersytet Kardynała Stefana Stefan Wyszyńskiego w Warszawie (Universitatea Cardinal Stefan Wyszyński, Varșovia, Polonia)

Note

Nașteri în 1927
Nașteri pe 23 noiembrie
Decese în 2022
Decese pe 27 mai
Arhiepiscopi romano-catolici din secolul al XX-lea
Diplomați ai Sfântului Scaun
Episcopi romano-catolici italieni
Arhiepiscopi romano-catolici
Cardinali italieni
Colan al Ordinului Steaua României